|  |  |  |
| --- | --- | --- |
| หมายเหตุ |  | สารบัญ |
|  |  |  |
| 1 |  | ข้อมูลทั่วไป |
| 2 |  | เกณฑ์การจัดทำงบการเงิน |
| 3 |  | นโยบายการบัญชีที่สำคัญ |
| 4 |  | ความเสี่ยงทางการเงิน |
| 5 |  | เงินลงทุนที่แสดงด้วยมูลค่ายุติธรรมผ่านกำไรหรือขาดทุน |
| 6 |  | เงินลงทุนในสิทธิการเช่าอสังหาริมทรัพย์ตามมูลค่ายุติธรรม |
| 7 |  | กิจการที่เกี่ยวข้องกัน |
| 8 |  | เงินสดและรายการเทียบเท่าเงินสด |
| 9 |  | ทุนที่ได้รับจากผู้ถือหน่วยทรัสต์ |
| 10 |  | กำไรสะสม |
| 11 |  | การแบ่งปันส่วนทุนให้แก่ผู้ถือหน่วยทรัสต์ |
| 12 |  | ค่าใช้จ่าย |
| 13 |  | ข้อมูลส่วนงานดำเนินงาน |
| 14 |  | ข้อมูลเกี่ยวกับระดับและวิธีวัดมูลค่ายุติธรรมของเงินลงทุน |
| 15 |  | ภาระผูกพันกับกิจการที่ไม่เกี่ยวข้องกัน |
| 16 |  | เหตุการณ์ภายหลังรอบระยะเวลารายงาน |

หมายเหตุประกอบงบการเงินเป็นส่วนหนึ่งของงบการเงินนี้

งบการเงินนี้ได้รับอนุมัติให้ออกงบการเงินจากกรรมการผู้มีอำนาจของผู้จัดการกองทรัสต์เมื่อวันที่ 13 กุมภาพันธ์ 2569

1. **ข้อมูลทั่วไป**

ทรัสต์เพื่อการลงทุนในสิทธิการเช่าอสังหาริมทรัพย์ ซี.พี.ทาวเวอร์ (“กองทรัสต์”) จัดตั้งขึ้นเป็นทรัสต์เพื่อการ  
ลงทุนในอสังหาริมทรัพย์ประเภทไม่ได้ให้สิทธิแก่ผู้ถือหน่วยทรัสต์ในการขายคืนหรือไถ่ถอนหน่วยทรัสต์และ  
ไม่มีกำหนดอายุโครงการ จดทะเบียนเป็นกองทรัสต์ เมื่อวันที่ 21 ตุลาคม 2567 ซึ่งเป็นกองทรัสต์ที่เกิดจากการแปลงสภาพจากกองทุนรวมสิทธิการเช่าอสังหาริมทรัพย์ ซี.พี.ทาวเวอร์ โกรท (“กองทุนรวม”) และได้รับมาซึ่ง  
สินทรัพย์และภาระของกองทุนรวมเมื่อวันที่ 13 พฤศจิกายน 2567 ตามสัญญาโอนสิทธิและหน้าที่ภายใต้สัญญา  
ตกลงกระทำการ ทั้งหมด 3 โครงการ ได้แก่ อาคาร ซี.พี.ทาวเวอร์ 1 (สีลม) อาคาร ซี.พี.ทาวเวอร์ 2 (ฟอร์จูนทาวน์)   
และอาคาร ซี.พี. ทาวเวอร์ 3 (พญาไท)

บริษัท ซีพี แลนด์ รีท โกรท จำกัด (“ผู้จัดการกองทรัสต์”) เป็นผู้จัดการกองทรัสต์ โดยมีบริษัทหลักทรัพย์จัดการกองทุน กรุงไทย จำกัด (มหาชน) ทำหน้าที่เป็นทรัสตี และบริษัท ซี.พี.แลนด์ จำกัด (มหาชน) (“ซี.พี. แลนด์”)   
ทำหน้าที่เป็นผู้บริหารอสังหาริมทรัพย์

ณ วันที่ 31 ธันวาคม 2568 ซี.พี. แลนด์ สำนักงานประกันสังคม และธนาคารกรุงไทย จำกัด (มหาชน) เป็นผู้ถือหน่วยลงทุนรายใหญ่ของกองทรัสต์โดยถือหน่วยลงทุนในกองทรัสต์ร้อยละ 31.16 ร้อยละ 10.31 และร้อยละ 9.77 ตามลำดับ

กองทรัสต์มีนโยบายจ่ายเงินปันผล ตามหลักเกณฑ์และวิธีการที่กำหนดในหนังสือชี้ชวน

1. **เกณฑ์การจัดทำงบการเงิน**

งบการเงินนี้จัดทำขึ้นตามแนวปฏิบัติทางบัญชีสำหรับกองทุนรวมอสังหาริมทรัพย์ ทรัสต์เพื่อการลงทุนในอสังหาริมทรัพย์ กองทุนรวมโครงสร้างพื้นฐานและทรัสต์เพื่อการลงทุนในโครงสร้างพื้นฐาน ที่สมาคมบริษัทจัดการลงทุน (“สมาคม”) กำหนดโดยได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ ในกรณีเรื่องที่แนวปฏิบัติทางบัญชีฉบับนี้ไม่ได้กำหนดไว้ กองทรัสต์ต้องถือปฏิบัติตามมาตรฐานการรายงานทางการเงินที่ออกโดยสภาวิชาชีพบัญชีฯ (“แนวปฏิบัติทางบัญชี”) งบการเงินนี้นำเสนอเป็นเงินบาทซึ่งเป็นสกุลเงินที่ใช้ในการดำเนินงานของกองทรัสต์

ในการจัดทำงบการเงินให้เป็นไปตามแนวปฏิบัติทางบัญชี ผู้จัดการกองทรัสต์ใช้วิจารณญาณ การประมาณการและ  
ข้อสมมติหลายประการ ซึ่งมีผลกระทบต่อการปฏิบัติตามนโยบายการบัญชีของกองทรัสต์ ทั้งนี้ ผลที่เกิดขึ้นจริงอาจแตกต่างจากที่ประมาณการไว้ ประมาณการและข้อสมมติที่ใช้ในการจัดทำงบการเงินซึ่งเปิดเผยในหมายเหตุแต่ละข้อจะได้รับการทบทวนอย่างต่อเนื่อง การปรับประมาณการทางบัญชีจะบันทึกโดยวิธีเปลี่ยนทันทีเป็นต้นไป

1. **นโยบายการบัญชีที่สำคัญ**

นโยบายการบัญชีที่นำเสนอดังต่อไปนี้ได้ถือปฏิบัติโดยสม่ำเสมอสำหรับงบการเงินทุกรอบระยะเวลาที่รายงาน

## *เงินลงทุนที่แสดงด้วยมูลค่ายุติธรรมผ่านกำไรหรือขาดทุน*

## 

เงินลงทุนรับรู้รายการเมื่อเริ่มแรกเมื่อกองทรัสต์เป็นคู่สัญญาตามข้อกำหนดของตราสารนั้นด้วยมูลค่ายุติธรรมผ่านกำไรหรือขาดทุน ต้นทุนการทำรายการซึ่งเกี่ยวข้องโดยตรงกับการได้มาของเงินลงทุนบันทึกในกำไรหรือขาดทุน

กำไรและขาดทุนจากการวัดมูลค่ารวมถึงรายได้ดอกเบี้ยและเงินปันผลรับบันทึกในกำไรหรือขาดทุน

กองทรัสต์ตัดรายการสินทรัพย์ทางการเงินออกจากบัญชีเมื่อสิทธิตามสัญญาที่จะได้รับกระแสเงินสดจากสินทรัพย์ทางการเงินหมดอายุหรือมีการโอนสิทธิในการรับกระแสเงินสดตามสัญญาในธุรกรรมซึ่งความเสี่ยงและผลตอบแทนของความเป็นเจ้าของเกือบทั้งหมดของสินทรัพย์ทางการเงินได้ถูกโอนหรือในกรณีที่กองทรัสต์ไม่ได้ทั้งโอนหรือคงไว้ซึ่งความเสี่ยงและผลตอบแทนของความเป็นเจ้าของเกือบทั้งหมดและไม่ได้คงไว้ซึ่งการควบคุมในสินทรัพย์ทางการเงิน

สินทรัพย์ทางการเงินและหนี้สินทางการเงินจะหักกลบกันเพื่อรายงานในงบแสดงฐานะการเงินด้วยจำนวนสุทธิ  
ก็ต่อเมื่อกองทรัสต์ มีสิทธิบังคับใช้ตามกฎหมายในการหักกลบจำนวนเงินที่รับรู้และตั้งใจที่จะชำระด้วยจำนวนเงินสุทธิ หรือตั้งใจที่จะรับสินทรัพย์และชำระหนี้สินพร้อมกัน

## *เงินลงทุนในสิทธิการเช่าอสังหาริมทรัพย์ตามมูลค่ายุติธรรม*

เงินลงทุนในสิทธิการเช่าอสังหาริมทรัพย์วัดมูลค่าเมื่อเริ่มแรกด้วยราคาทุนรวมต้นทุนการทำรายการและวัดมูลค่าในภายหลังด้วยมูลค่ายุติธรรม การเปลี่ยนแปลงในมูลค่ายุติธรรมบันทึกในกำไรหรือขาดทุนและแสดงเป็น “รายการกำไร (ขาดทุน) จากการเปลี่ยนแปลงในมูลค่ายุติธรรมของเงินลงทุนในสิทธิการเช่าอสังหาริมทรัพย์”

ต้นทุนรวมค่าใช้จ่ายทางตรงเพื่อให้ได้มาซึ่งเงินลงทุนในสิทธิการเช่าอสังหาริมทรัพย์ ราคายุติธรรมกำหนดจากราคาประเมินโดยผู้ประเมินราคาอิสระที่อยู่ในบัญชีรายชื่อที่ได้รับความเห็นชอบตามประกาศสำนักงาน ก.ล.ต. กองทรัสต์จัดให้มีการประเมินราคาสิทธิการเช่าอสังหาริมทรัพย์อย่างน้อยทุกๆ 2 ปี นับตั้งแต่วันที่ประเมินราคาทรัพย์สินที่ได้มา หรือวันที่ประเมินราคาทรัพย์สินครั้งล่าสุดหรือวันที่จำหน่ายทรัพย์สิน หรือเมื่อมีข้อบ่งชี้การ  
ด้อยค่า และจัดให้มีการสอบทานการประเมินค่าทุกปีนับแต่วันที่มีการประเมินมูลค่าเต็มรูปแบบครั้งล่าสุด

## *เงินสดและรายการเทียบเท่าเงินสด*

เงินสดและรายการเทียบเท่าเงินสดประกอบด้วย ยอดเงินสด และยอดเงินฝากธนาคาร

## *การวัดมูลค่ายุติธรรม*

‘มูลค่ายุติธรรม’ คือราคาที่จะได้รับจากการขายสินทรัพย์หรือจ่ายชำระเพื่อโอนหนี้สินในรายการที่เกิดขึ้นในสภาพปกติระหว่างผู้ร่วมตลาด ณ วันที่วัดมูลค่าในตลาดหลัก หรือตลาดที่ให้ประโยชน์สูงสุด (หากไม่มีตลาดหลัก)   
ที่ กองทรัสต์สามารถเข้าถึงได้ในวันดังกล่าว มูลค่ายุติธรรมของหนี้สินสะท้อนผลกระทบของความเสี่ยงที่ไม่สามารถปฏิบัติตามข้อกำหนดของภาระผูกพัน

การวัดมูลค่ายุติธรรมของสินทรัพย์หรือหนี้สิน กองทรัสต์ใช้ข้อมูลที่สามารถสังเกตได้ให้มากที่สุดเท่าที่จะทำได้ มูลค่ายุติธรรมเหล่านี้ถูกจัดประเภทในแต่ละลำดับชั้นของมูลค่ายุติธรรมตามข้อมูลที่ใช้ในการประเมินมูลค่า ดังนี้

* ข้อมูลระดับ 1 เป็นราคาเสนอซื้อขายในตลาดที่มีสภาพคล่องสำหรับสินทรัพย์หรือหนี้สินอย่างเดียวกัน
* ข้อมูลระดับ 2 เป็นข้อมูลอื่นที่สังเกตได้โดยตรงหรือโดยอ้อมสำหรับสินทรัพย์นั้นหรือหนี้สินนั้นนอกเหนือจาก

ราคาเสนอซื้อขายซึ่งรวมอยู่ในข้อมูลระดับ 1

* ข้อมูลระดับ 3 ข้อมูลที่ใช้เป็นข้อมูลที่ไม่สามารถสังเกตได้สำหรับสินทรัพย์หรือหนี้สินนั้น

กองทรัสต์รับรู้การโอนระหว่างลำดับชั้นของมูลค่ายุติธรรม ณ วันสิ้นรอบระยะเวลารายงานที่เกิดการโอนขึ้น

หากสินทรัพย์หรือหนี้สินที่วัดมูลค่าด้วยมูลค่ายุติธรรมมีราคาเสนอซื้อและราคาเสนอขาย กองทรัสต์วัดมูลค่าสินทรัพย์และสถานะการเป็นสินทรัพย์ด้วยราคาเสนอซื้อ และวัดมูลค่าหนี้สินและสถานะการเป็นหนี้สินด้วยราคาเสนอขาย

หลักฐานที่ดีที่สุดสำหรับมูลค่ายุติธรรมของเครื่องมือทางการเงิน ณ วันที่รับรู้รายการเมื่อเริ่มแรกคือราคาของการทำรายการ เช่น มูลค่ายุติธรรมของผลตอบแทนที่ให้หรือได้รับ หากกองทรัสต์พิจารณาว่ามูลค่ายุติธรรมของเครื่องมือทางการเงิน ณ วันที่รับรู้รายการเมื่อเริ่มแรกแตกต่างจากราคาของการทำรายการ ทำให้เครื่องมือทางการเงินวัดมูลค่าเมื่อเริ่มแรกด้วยมูลค่ายุติธรรมปรับด้วยผลต่างระหว่างมูลค่ายุติธรรม ณ วันที่รับรู้รายการเมื่อเริ่มแรกและราคาของการทำรายการและรับรู้ในกำไรขาดทุนทันที เว้นแต่มูลค่ายุติธรรมที่ได้มาถูกจัดลำดับชั้นการวัดมูลค่ายุติธรรมอยู่ในระดับที่ 3 ผลต่างดังกล่าวจะรับรู้เป็นรายการรอตัดบัญชีซึ่งจะรับรู้ในกำไรหรือขาดทุนด้วยเกณฑ์ที่เหมาะสมตลอดอายุของเครื่องมือทางการเงินหรือจนกว่ามูลค่ายุติธรรมมีการโอนเปลี่ยนลำดับชั้นหรือเมื่อรายการดังกล่าวสิ้นสุดลง

## *รายได้ค่าเช่า*

ณ วันเริ่มต้นของสัญญาเช่าหรือวันที่มีการเปลี่ยนแปลงสัญญาเช่า กองทรัสต์จะปันส่วนสิ่งตอบแทนที่จะได้รับตามสัญญาให้กับแต่ละส่วนประกอบของสัญญาตามเกณฑ์ราคาขายที่เป็นเอกเทศ

กองทรัสต์รับรู้ค่าเช่ารับจากสัญญาเช่าดำเนินงานในกำไรหรือขาดทุนด้วยวิธีเส้นตรงตลอดอายุสัญญาเช่า และแสดงเป็นส่วนหนึ่งของ ‘รายได้ค่าเช่า’ ต้นทุนทางตรงเริ่มแรกที่เกิดขึ้นเพื่อการได้มาซึ่งสัญญาเช่าดำเนินงานจะรวมเป็นมูลค่าตามบัญชีของสินทรัพย์ที่ให้เช่าและรับรู้ต้นทุนดังกล่าวเป็นค่าใช้จ่ายตลอดอายุสัญญาเช่าโดยใช้เกณฑ์เดียวกันกับรายได้ค่าเช่า ค่าเช่าที่อาจเกิดขึ้นรับรู้เป็นรายได้ค่าเช่าในรอบระยะเวลาบัญชีที่ได้รับ รายได้ค่าเช่าค้างรับแสดงไว้เป็นส่วนหนึ่งของลูกหนี้ค่าเช่าและบริการ

## *รายได้ค่าบริการ*

รายได้ค่าบริการรับรู้เมื่อลูกค้ามีอำนาจควบคุมในบริการด้วยจำนวนเงินที่สะท้อนถึงสิ่งตอบแทนที่กองทรัสต์คาดว่าจะมีสิทธิได้รับซึ่งไม่รวมจำนวนเงินที่เก็บแทนบุคคลที่สาม ภาษีมูลค่าเพิ่มหรือภาษีขายอื่นๆ และแสดงสุทธิจากส่วนลดการค้า

รายได้ค่าบริการรับรู้ตลอดช่วงเวลาหนึ่ง เมื่อได้ให้บริการ ต้นทุนที่เกี่ยวข้องรับรู้ในกำไรหรือขาดทุนเมื่อเกิดขึ้น

## *ดอกเบี้ย*

ดอกเบี้ยรับรับรู้ในกำไรหรือขาดทุนตามวิธีเกณฑ์คงค้างโดยคำนึงถึงอัตราผลตอบแทนที่แท้จริง

## *ค่าใช้จ่าย*

ค่าใช้จ่ายรับรู้ตามเกณฑ์คงค้าง

## *ภาษีเงินได้*

กองทรัสต์นี้เป็นกองทรัสต์ที่ได้รับยกเว้นภาษีเงินได้นิติบุคคลในประเทศไทย จึงไม่มีภาระภาษีเงินได้นิติบุคคลบันทึกไว้ในงบการเงิน

## *การแบ่งปันส่วนทุน*

กองทรัสต์บันทึกลดกำไรสะสม ณ วันที่ประกาศจ่ายประโยชน์ตอบแทน

1. **ความเสี่ยงทางการเงิน**

*ความเสี่ยงด้านเครดิต*

ความเสี่ยงด้านเครดิตเป็นความเสี่ยงจากการสูญเสียทางการเงินของกองทรัสต์ หากลูกค้าหรือคู่สัญญาตามเครื่องมือทางการเงินไม่สามารถปฏิบัติตามภาระผูกพันตามสัญญา อย่างไรก็ตาม สินทรัพย์ทางการเงินดังกล่าวจะครบกำหนดในระยะเวลาอันสั้น กองทรัสต์จึงไม่คาดว่าจะได้รับความเสียหายจากการเก็บหนี้

*ลูกหนี้ค่าเช่าและบริการ*

ความเสี่ยงด้านเครดิตของกองทรัสต์ได้รับอิทธิพลมาจากลักษณะเฉพาะตัวของลูกค้าแต่ละราย อย่างไรก็ตาม ผู้จัดการกองทรัสต์ต้องพิจารณาถึงปัจจัยอื่นๆ ซึ่งอาจส่งผลต่อความเสี่ยงด้านเครดิตของลูกค้า ซึ่งรวมถึงความเสี่ยงของการผิดนัดชำระซึ่งเกี่ยวข้องกับอุตสาหกรรมและประเทศที่ลูกค้าดำเนินธุรกิจอยู่ กองทรัสต์จำกัดความเสี่ยงด้านเครดิตของลูกหนี้ด้วยการกำหนดระยะเวลาการจ่ายชำระ และมีการติดตามยอดคงค้างของลูกหนี้การค้าอย่างสม่ำเสมอ กองทรัสต์พิจารณาการด้อยค่าทุกวันสิ้นรอบระยะเวลารายงาน

ตารางที่แสดงไว้ด้านล่างให้ข้อมูลเกี่ยวกับความเสี่ยงด้านเครดิตและผลขาดทุนที่คาดว่าจะเกิดขึ้นสำหรับลูกหนี้  
ค่าเช่าและบริการ

|  |  |  |  |  |
| --- | --- | --- | --- | --- |
|  |  | 31 ธันวาคม | | |
|  |  | 2568 |  | 2567 |
|  |  | *(พันบาท)* | | |
| ยังไม่ถึงกำหนดชำระ |  | 7,529 |  | 8,568 |
| ค้างชำระ |  |  |  |  |
| ไม่เกิน 3 เดือน |  | 58,262 |  | 94,732 |
| 3 - 6 เดือน |  | 5,978 |  | 1,561 |
| 6 - 12 เดือน |  | 6,962 |  | 900 |
| เกิน 12 เดือน |  | 1,814 |  | 1,320 |
| **รวม** |  | **80,545** |  | **107,081** |
| *หัก* ค่าเผื่อผลขาดทุนด้านเครดิตที่คาดว่าจะเกิดขึ้น |  | (627) |  | (627) |
| **สุทธิ** |  | **79,918** |  | **106,454** |

*ความเสี่ยงด้านอัตราแลกเปลี่ยน*

กองทรัสต์ไม่มีสินทรัพย์หรือหนี้สินทางการเงินที่เป็นเงินตราต่างประเทศ ดังนั้นจึงไม่มีความเสี่ยงจากอัตราแลกเปลี่ยน

1. **เงินลงทุนที่แสดงด้วยมูลค่ายุติธรรมผ่านกำไรหรือขาดทุน**

|  |  |  |  |  |
| --- | --- | --- | --- | --- |
|  |  | 31 ธันวาคม | | |
|  | *หมายเหตุ* | 2568 |  | 2567 |
|  |  | *(พันบาท)* | | |
| ณ วันที่ 21 ตุลาคม (วันจัดตั้งกองทรัสต์) / 1 มกราคม |  | 550,000 |  | - |
| ซื้อ |  | 290,632 |  | 550,000 |
| **ณ วันที่ 31 ธันวาคม** | ***14*** | **840,632** |  | **550,000** |

1. **เงินลงทุนในสิทธิการเช่าอสังหาริมทรัพย์ตามมูลค่ายุติธรรม**

|  |  |  |  |  |
| --- | --- | --- | --- | --- |
|  |  | 31 ธันวาคม | | |
|  | *หมายเหตุ* | 2568 |  | 2567 |
|  |  | *(พันบาท)* | | |
| ณ วันที่ 21 ตุลาคม (วันจัดตั้งกองทรัสต์) / 1 มกราคม |  | 8,679,800 |  | - |
| รับโอนจากการแปลงสภาพกองทุนรวม |  | - |  | 8,700,000 |
| ซื้อ |  | 74,719 |  | 270 |
| ขาดทุนสุทธิจากการเปลี่ยนแปลงในมูลค่ายุติธรรม | *10* | (419,119) |  | (20,470) |
| **ณ วันที่ 31 ธันวาคม** | ***14*** | **8,335,400** |  | **8,679,800** |

กองทรัสต์แสดงเงินลงทุนในสิทธิการเช่าอสังหาริมทรัพย์ด้วยมูลค่ายุติธรรมถูกจัดลำดับชั้นการวัดมูลค่ายุติธรรมอยู่ในระดับที่ 3 ซึ่งประเมินโดยผู้ประเมินราคาอิสระโดยใช้เกณฑ์วิธีพิจารณาจากรายได้ (Income Approach) ข้อสมมติหลักที่ใช้ในการประเมินราคาดังกล่าวประกอบด้วย อัตราค่าเช่าพื้นที่และบริการ อัตราการใช้พื้นที่ อัตราคิดลด และอัตราการเติบโตของค่าเช่าและบริการ

| **ข้อมูลที่ไม่สามารถสังเกตได้ที่มีนัยสำคัญ** | **ความสัมพันธ์ระหว่างข้อมูลที่ไม่สามารถสังเกตได้**  **ที่มีนัยสำคัญและการวัดมูลค่ายุติธรรม** |
| --- | --- |
| * อัตราค่าเช่าพื้นที่และบริการ (454 - 972 บาทต่อ ตร.ม.) * อัตราการใช้พื้นที่ (85% - 95%) * อัตราคิดลด (9.5%) * อัตราการเติบโตของค่าเช่าและบริการ (3%) | มูลค่ายุติธรรมที่ประมาณการไว้จะเพิ่มขึ้น (ลดลง) หาก   * อัตราค่าเช่าพื้นที่และบริการเพิ่มขึ้น (ลดลง) หรือ * อัตราการใช้พื้นที่สูงขึ้น (ต่ำลง) หรือ * อัตราคิดลดต่ำลง (สูงขึ้น) หรือ * อัตราการเติบโตของค่าเช่าและบริการสูงขึ้น (ต่ำลง) |

1. **กิจการที่เกี่ยวข้องกัน**

กองทรัสต์มีรายการระหว่างกันที่มีสาระสำคัญกับกิจการที่เกี่ยวข้องกันในระหว่างปีดังต่อไปนี้

|  |  |  |  |
| --- | --- | --- | --- |
|  | สำหรับปี  สิ้นสุดวันที่ |  | สำหรับระยะเวลา  ตั้งแต่วันที่ 21 ตุลาคม 2567  (วันจัดตั้งกองทรัสต์) |
|  | 31 ธันวาคม 2568 |  | ถึงวันที่ 31 ธันวาคม 2567 |
|  | *(พันบาท)* | | |
| บริษัทหลักทรัพย์จัดการกองทุน กรุงไทย จำกัด (มหาชน) |  |  |  |
| ค่าธรรมเนียมทรัสตี | 14,529 |  | 1,903 |
|  |  |  |  |
| บริษัท ซี.พี.แลนด์ จำกัด (มหาชน) |  |  |  |
| รายได้ค่าเช่าและค่าบริการ | 13,166 |  | 2,082 |
| รายได้อื่น | 372 |  | - |
| ค่าธรรมเนียมบริหารอสังหาริมทรัพย์ | 108,510 |  | 14,790 |
|  |  |  |  |
| กิจการอื่นที่เกี่ยวข้องกัน |  |  |  |
| รายได้ค่าเช่าและค่าบริการ | 668,382 |  | 99,765 |
| รายได้อื่น | 138 |  | - |
|  |  |  |  |
| ธนาคารกรุงไทย จำกัด (มหาชน) |  |  |  |
| รายได้ค่าเช่าและค่าบริการ | 1,605 |  | 218 |
| รายได้ดอกเบี้ย | 854 |  | 316 |
| รายได้อื่น | 22 |  | - |
|  |  |  |  |
| บริษัท ซีพี แลนด์ รีท โกรท จำกัด |  |  |  |
| รายได้ค่าเช่าและค่าบริการ | 180 |  | 24 |
| ค่าธรรมเนียมการจัดการ | 18,000 |  | 2,314 |

กองทรัสต์มียอดคงเหลือที่มีสาระสำคัญกับกิจการที่เกี่ยวข้องกันดังต่อไปนี้

| ***ยอดคงเหลือกับกิจการที่เกี่ยวข้องกัน ณ วันที่*** | 31 ธันวาคม | | |
| --- | --- | --- | --- |
|  | 2568 |  | 2567 |
|  | *(พันบาท)* | | |
| บริษัทหลักทรัพย์จัดการกองทุน กรุงไทย จำกัด (มหาชน) |  |  |  |
| ค่าใช้จ่ายค้างจ่าย | 2,388 |  | 1,903 |
|  |  |  |  |
| บริษัท ซี.พี.แลนด์ จำกัด (มหาชน) |  |  |  |
| ลูกหนี้ค่าเช่าและบริการ | - |  | 2,194 |
| เจ้าหนี้อื่น | 8,550 |  | 8,610 |
| ค่าใช้จ่ายค้างจ่าย | 13,813 |  | 9,199 |
| เงินประกันรับจากผู้เช่า | 63 |  | 2,857 |
|  |  |  |  |
| กิจการอื่นที่เกี่ยวข้องกัน |  |  |  |
| ลูกหนี้ค่าเช่าและบริการ | 50,098 |  | 66,142 |
| เจ้าหนี้อื่น | 485 |  | 752 |
| รายได้ค่าเช่าและค่าบริการรับล่วงหน้า | 19,693 |  | 17,739 |
| เงินประกันรับจากผู้เช่า | 126,051 |  | 121,108 |
|  |  |  |  |
| ธนาคารกรุงไทย จำกัด (มหาชน) |  |  |  |
| ลูกหนี้ค่าเช่าและบริการ | 9 |  | 8 |
| เงินประกันรับจากผู้เช่า | 379 |  | 379 |
|  |  |  |  |
| บริษัท ซีพี แลนด์ รีท โกรท จำกัด |  |  |  |
| เจ้าหนี้อื่น | 1,560 |  | - |
| ค่าใช้จ่ายค้างจ่าย | 3,248 |  | 2,314 |
| เงินประกันรับจากผู้เช่า | 45 |  | 45 |
|  |  |  |  |
| กองทุนรวมสิทธิการเช่าอสังหาริมทรัพย์ ซี.พี.ทาวเวอร์ โกรท |  |  |  |
| ลูกหนี้อื่น | - |  | 240,972 |

***สัญญาสำคัญที่ทำกับกิจการที่เกี่ยวข้องกัน***

ณ วันที่ 31 ธันวาคม 2568 กองทรัสต์มีสัญญาสำคัญที่ทำกับกิจการที่เกี่ยวข้องกันดังนี้

*สัญญาโอนสิทธิและหน้าที่ตามสัญญาเช่าที่ดินและอาคาร และสัญญาแต่งตั้งผู้บริหารอสังหาริมทรัพย์*

เมื่อวันที่ 13 พฤศจิกายน 2567 กองทรัสต์ได้เข้าเป็นคู่สัญญาตามสัญญาเช่าที่ดินและอาคาร และสัญญาแต่งตั้งผู้บริหารอสังหาริมทรัพย์ กับซี.พี.แลนด์ และบริษัทหลักทรัพย์จัดการกองทุน กรุงไทย จำกัด (มหาชน)   
ในฐานะทรัสตี โดยกองทรัสต์จะเข้าสวมสิทธิ ประโยชน์ หน้าที่ ความรับผิดชอบและภาระของกองทุนรวม  
ทุกประการ โดยมีรายละเอียดดังนี้

1. สัญญาเช่าที่ดินและอาคารกับซี.พี.แลนด์ ซึ่งประกอบด้วยสัญญาเช่าที่ดินและอาคารซี.พี.ทาวเวอร์ 1 (สีลม)   
   ซี.พี.ทาวเวอร์ 2 (ฟอร์จูนทาวน์) และซี.พี.ทาวเวอร์ 3 (พญาไท) และกองทรัสต์ได้รับโอนสิทธิการเช่าของสัญญาดังกล่าว ซึ่งสิ้นสุดวันที่ 3 ธันวาคม 2586 ในกรณีที่ซี.พี.แลนด์ประสงค์จะต่ออายุการเช่า ซี.พี.แลนด์จะแจ้งเงื่อนไขและราคาในการต่ออายุสัญญาออกไปให้แก่กองทรัสต์ก่อนครบระยะเวลาการเช่า
2. สัญญาแต่งตั้งผู้บริหารอสังหาริมทรัพย์กับซี.พี.แลนด์ โดยกองทรัสต์ได้แต่งตั้งให้ซี.พี.แลนด์ปฏิบัติหน้าที่เป็นผู้บริหารอสังหาริมทรัพย์ของกองทรัสต์ ได้แก่ อาคารซี.พี.ทาวเวอร์ 1 (สีลม) ซี.พี.ทาวเวอร์ 2 (ฟอร์จูนทาวน์) และซี.พี.ทาวเวอร์ 3 (พญาไท) ซึ่งสิ้นสุดวันที่ 3 ธันวาคม 2576 และให้มีผลต่อไปโดยอัตโนมัติอีก 10 ปี เว้นแต่คู่สัญญาไม่มีความประสงค์จะต่ออายุ ทั้งนี้กองทรัสต์ตกลงจ่ายค่าบริการตามที่ระบุไว้ในสัญญา
3. **เงินสดและรายการเทียบเท่าเงินสด**

|  | 31 ธันวาคม | | |  | 31 ธันวาคม | | |
| --- | --- | --- | --- | --- | --- | --- | --- |
|  | 2568 |  | 2567 |  | 2568 |  | 2567 |
|  | อัตราดอกเบี้ย | | |  | เงินต้น | | |
|  | *(ร้อยละต่อปี)* | | |  | *(พันบาท)* | | |
| **เงินสดย่อย** | - |  | - |  | 85 |  | 83 |
| **เงินฝากประเภทออมทรัพย์** |  |  |  |  |  |  |  |
| ธนาคารกรุงศรีอยุธยา จำกัด (มหาชน) | 0.20 |  | 0.40 |  | 88,020 |  | 59,951 |
| ธนาคารกรุงเทพ จำกัด (มหาชน) | 0.20 |  | 0.40 |  | 113,845 |  | 38,945 |
| ธนาคารกรุงไทย จำกัด (มหาชน) | 0.20 |  | 0.40 |  | 68,199 |  | 93,500 |
|  |  |  |  |  |  |  |  |
| **เงินฝากประเภทกระแสรายวัน** |  |  |  |  |  |  |  |
| ธนาคารกรุงศรีอยุธยา จำกัด (มหาชน) | - |  | - |  | - |  | 3,115 |
| **รวม** |  |  |  |  | **270,149** |  | **195,594** |

1. **ทุนที่ได้รับจากผู้ถือหน่วยทรัสต์**

|  |  |  |  |  |  |
| --- | --- | --- | --- | --- | --- |
|  | มูลค่าหน่วยลงทุน |  | จำนวนหน่วย |  | จำนวนเงิน |
|  | *(บาท)* |  | *(พันหน่วย)* |  | *(พันบาท)* |
| **ทุนจดทะเบียนและทุนที่ได้รับจากผู้ถือหน่วยทรัสต์** |  |  |  |  |  |
| ณ วันที่ 1 มกราคม 2568 | 9.6550 |  | 967,000 |  | 9,336,385 |
| ลดมูลค่าของหน่วยทรัสต์ ครั้งที่ 1 | (0.0211) |  | - |  | (20,403) |
| ลดมูลค่าของหน่วยทรัสต์ ครั้งที่ 2 | (0.1294) |  | - |  | (125,130) |
| ลดมูลค่าของหน่วยทรัสต์ ครั้งที่ 3 | (0.1131) |  | - |  | (109,368) |
| ลดมูลค่าของหน่วยทรัสต์ ครั้งที่ 4 | (0.1096) |  | - |  | (105,983) |
| **ณ วันที่ 31 ธันวาคม 2568** | **9.2818** |  | **967,000** |  | **8,975,501** |

ในการประชุมคณะกรรมการบริษัทของผู้จัดการกองทรัสต์ เมื่อวันที่ 14 กุมภาพันธ์ 2568 ได้มีมติลดทุนชำระแล้วของกองทรัสต์โดยลดมูลค่าของหน่วยทรัสต์ในอัตราหน่วยละ 0.0211 บาท เป็นจำนวน 20.40 ล้านบาท โดยจ่าย  
คืนเงินจากการลดทุนชำระให้แก่ผู้ถือหน่วยทรัสต์แล้วในเดือนมีนาคม 2568

ในการประชุมคณะกรรมการบริษัทของผู้จัดการกองทรัสต์ เมื่อวันที่ 14 พฤษภาคม 2568 ได้มีมติลดทุนชำระแล้วของกองทรัสต์โดยลดมูลค่าของหน่วยทรัสต์ในอัตราหน่วยละ 0.1294 บาท เป็นจำนวน 125.13 ล้านบาท โดยจ่ายคืนเงินจากการลดทุนชำระให้แก่ผู้ถือหน่วยทรัสต์แล้วในเดือนมิถุนายน 2568

ในการประชุมคณะกรรมการบริษัทของผู้จัดการกองทรัสต์ เมื่อวันที่ 14 สิงหาคม 2568 ได้มีมติลดทุนชำระแล้ว  
ของกองทรัสต์โดยลดมูลค่าของหน่วยทรัสต์ในอัตราหน่วยละ 0.1131 บาท เป็นจำนวน 109.37 ล้านบาท โดยจ่ายคืนเงินจากการลดทุนชำระให้แก่ผู้ถือหน่วยทรัสต์แล้วในเดือนกันยายน 2568

ในการประชุมคณะกรรมการบริษัทของผู้จัดการกองทรัสต์ เมื่อวันที่ 11 พฤศจิกายน 2568 ได้มีมติลดทุนชำระแล้วของกองทรัสต์โดยลดมูลค่าของหน่วยทรัสต์ในอัตราหน่วยละ 0.1096 บาท เป็นจำนวน 105.98 ล้านบาท โดยจ่ายคืนเงินจากการลดทุนชำระให้แก่ผู้ถือหน่วยทรัสต์แล้วในเดือนธันวาคม 2568

1. **กำไรสะสม**

|  |  |  |  |  |  |
| --- | --- | --- | --- | --- | --- |
|  | *หมายเหตุ* |  | 2568 |  | 2567 |
|  |  |  | *(พันบาท)* | | |
| ณ วันที่ 21 ตุลาคม (วันจัดตั้งกองทรัสต์) / 1 มกราคม |  |  | 64,221 |  | - |
| กำไรจากการลงทุนสุทธิ |  |  | 772,390 |  | 84,691 |
| ขาดทุนสุทธิจากการเปลี่ยนแปลงในมูลค่ายุติธรรมของ |  |  |  |  |  |
| เงินลงทุนในสิทธิการเช่าอสังหาริมทรัพย์ | *6* |  | (419,119) |  | (20,470) |
| การแบ่งปันส่วนทุนให้แก่ผู้ถือหน่วยทรัสต์ | *11* |  | (287,576) |  | - |
| **ณ วันที่ 31 ธันวาคม** |  |  | **129,916** |  | **64,221** |

1. **การแบ่งปันส่วนทุนให้แก่ผู้ถือหน่วยทรัสต์**

รายละเอียดเงินปันผลสำหรับปีสิ้นสุดวันที่ 31 ธันวาคม 2568 มีดังนี้

|  |  |  |  |  |  |  |
| --- | --- | --- | --- | --- | --- | --- |
| สำหรับรอบระยะเวลา |  | วันประกาศจ่ายเงินปันผล |  | อัตราหน่วยละ  *(บาท)* |  | รวม  *(พันบาท)* |
| 21 ตุลาคม - 31 ธันวาคม 2567 |  | 14 กุมภาพันธ์ 2568 |  | 0.0598 |  | 57,826 |
| 1 มกราคม - 31 มีนาคม 2568 |  | 14 พฤษภาคม 2568 |  | 0.0662 |  | 64,013 |
| 1 เมษายน - 30 มิถุนายน 2568 |  | 14 สิงหาคม 2568 |  | 0.0861 |  | 83,256 |
| 1 กรกฎาคม - 30 กันยายน 2568 |  | 11 พฤศจิกายน 2568 |  | 0.0853 |  | 82,481 |
|  |  |  |  |  |  | **287,576** |

1. **ค่าใช้จ่าย**

***ค่าธรรมเนียมการจัดการ***

ผู้จัดการกองทรัสต์มีสิทธิได้รับค่าธรรมเนียมการจัดการจากกองทรัสต์เป็นรายเดือนในอัตราไม่เกินร้อยละ 0.25 ต่อปี ของมูลค่าสินทรัพย์สุทธิของกองทรัสต์ (อัตราดังกล่าวยังไม่รวมภาษีมูลค่าเพิ่ม ภาษีธุรกิจเฉพาะ หรือภาษีอื่นใด  
ในทำนองเดียวกัน) โดยมีอัตราขั้นต่ำไม่น้อยกว่า 18,000,000 บาทต่อปี

***ค่าธรรมเนียมทรัสตี***

ค่าธรรมเนียมทรัสตีของกองทรัสต์ จะได้รับค่าตอบแทนเป็นรายเดือนในอัตราไม่เกินร้อยละ 0.18 ต่อปี ของมูลค่าสินทรัพย์สุทธิของกองทรัสต์ (อัตราดังกล่าวยังไม่รวมภาษีมูลค่าเพิ่ม ภาษีธุรกิจเฉพาะ หรือภาษีอื่นใดในทำนองเดียวกัน) โดยมีอัตราขั้นต่ำไม่น้อยกว่า 5,000,000 บาทต่อปี

***ค่าธรรมเนียมนายทะเบียน***

ค่าธรรมเนียมนายทะเบียนจะได้รับค่าตอบแทนเป็นรายเดือนตามอัตราที่นายทะเบียนหน่วยทรัสต์กำหนด

***ค่าธรรมเนียมบริหารอสังหาริมทรัพย์***

ผู้บริหารอสังหาริมทรัพย์มีสิทธิได้รับค่าตอบแทนในการทำหน้าที่ผู้บริหารอสังหาริมทรัพย์จากกองทรัสต์โดยเรียกเก็บจากกองทรัสต์เป็นรายเดือนตามสัญญาแต่งตั้งผู้บริหารอสังหาริมทรัพย์ที่ทำขึ้นระหว่างกองทรัสต์กับผู้บริหารอสังหาริมทรัพย์ซึ่งสรุปได้ดังนี้ (อัตราดังกล่าวยังไม่รวมภาษีมูลค่าเพิ่ม ภาษีธุรกิจเฉพาะ หรือภาษีอื่นใดในทำนองเดียวกัน)

1. ค่าธรรมเนียมการเรียกเก็บค่าเช่าชำระเป็นรายเดือนในอัตราร้อยละ 3.50 ต่อปีของรายได้รวมจากอสังหาริมทรัพย์รายเดือน โดยรายได้รวมจากอสังหาริมทรัพย์ หมายถึง รายได้ทั้งหมดที่กองทรัสต์ได้รับจากการจัดหาประโยชน์ในโครงการ รวมถึงรายได้จากค่าบริการที่จอดรถ รายได้จากพื้นที่ส่งเสริมการขาย รายได้จากการจัดกิจกรรมในโครงการ และรายได้จากร้านค้ารถเข็น หรือซุ้มจำหน่ายสินค้า และรายได้จากการให้ บริการระบบก๊าซหุงต้ม เป็นต้น แต่ไม่รวมดอกเบี้ยรับ รายได้ภาษีที่ดินและสิ่งปลูกสร้างที่เรียกเก็บจากผู้เช่าพื้นที่ และรายได้จากการให้บริการระบบไฟฟ้าและระบบน้ำประปา
2. ค่าธรรมเนียมการบริหารจัดการระบบสาธารณูปโภคชำระเป็นรายเดือนในอัตราร้อยละ 0.50 ต่อปีของรายได้จากการให้บริการระบบสาธารณูปโภครายเดือน
3. ค่าธรรมเนียมการบริหารอสังหาริมทรัพย์ชำระเป็นรายเดือนในอัตราร้อยละ 0.30 ต่อปีของมูลค่าสินทรัพย์สุทธิของกองทรัสต์ของเดือนก่อนหน้านั้น
4. ค่าธรรมเนียมพิเศษเพื่อสร้างแรงจูงใจในการบริหารอสังหาริมทรัพย์ชำระเป็นรายเดือนในอัตราร้อยละ 2.35 ต่อปีของกำไรสุทธิจากอสังหาริมทรัพย์ ซึ่งหมายถึงรายได้ทั้งหมดที่กองทรัสต์ได้รับจากการจัดหาประโยชน์จากอสังหาริมทรัพย์ แต่ไม่รวมถึงดอกเบี้ยรับ รายได้ภาษีที่ดินและสิ่งปลูกสร้างที่เรียกเก็บจากผู้เช่าพื้นที่ และรายได้จากการให้บริการระบบไฟฟ้าและระบบน้ำประปา หักด้วยต้นทุนและค่าใช้จ่ายทั้งหมดที่เกิดขึ้นจากการจัดหาประโยชน์จากอสังหาริมทรัพย์ ทั้งนี้ค่าใช้จ่ายดังกล่าวไม่รวมค่าธรรมเนียมข้อ (1) (2) (3) และค่าใช้จ่ายภาษีที่ดินและสิ่งปลูกสร้าง
5. ค่าคอมมิชชั่น (Commission Fees) จากการจัดหาผู้เช่า เมื่อมีการทำสัญญาเช่ากับผู้เช่ารายใหม่หรือมีการต่อสัญญาเช่าโดยคำนวณจากอัตราค่าเช่าและค่าบริการรายเดือนของผู้เช่ารายนั้น ๆ ในอัตรา 0.5 หรือ 1.0 เท่าของยอดค่าเช่ารายเดือน ซึ่งอัตรานี้ขึ้นอยู่กับประเภทและอายุของสัญญาเช่า
6. ค่าธรรมเนียมการควบคุมงานจะมีค่าธรรมเนียมในอัตราร้อยละ 2.00 ของค่าใช้จ่ายในการปรับปรุงอาคารตามที่ได้รับอนุมัติจากกองทรัสต์ตามที่จ่ายจริง ทั้งนี้ไม่รวมถึงการบำรุงรักษาอาคารที่กระทำการเป็นปกติและต้นทุนการซื้อทรัพย์สินที่กระทำการเป็นปกติ
7. **ข้อมูลส่วนงานดำเนินงาน**

กองทรัสต์ดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ การให้เช่าอสังหาริมทรัพย์ที่ได้ลงทุนไปและดำเนินธุรกิจในเขตภูมิศาสตร์เดียว คือ ประเทศไทย กองทรัสต์ประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานและสินทรัพย์รวมในงบการเงิน ดังนั้น รายได้ กำไรจากการดำเนินงาน และสินทรัพย์ที่แสดงอยู่ในงบการเงินจึงถือเป็นการรายงานตามส่วนงานดำเนินงานและเขตภูมิศาสตร์แล้ว

1. **ข้อมูลเกี่ยวกับระดับและวิธีวัดมูลค่ายุติธรรมของเงินลงทุน**

กองทรัสต์มีสินทรัพย์ที่วัดมูลค่าด้วยมูลค่ายุติธรรมแสดงตามลำดับชั้นของมูลค่ายุติธรรมดังนี้

| **สินทรัพย์ที่วัดมูลค่าด้วยมูลค่ายุติธรรม** | *หมายเหตุ* | ระดับที่ 1 |  | ระดับที่ 2 |  | ระดับที่ 3 |  | รวม |
| --- | --- | --- | --- | --- | --- | --- | --- | --- |
|  |  | *(พันบาท)* | | | | | | |
| ***ณ วันที่ 31 ธันวาคม 2568*** |  |  | | | | | | |
| เงินลงทุนที่แสดงด้วยมูลค่ายุติธรรม ผ่านกำไรหรือขาดทุน | *5* | - |  | 840,632 |  | - |  | 840,632 |
| เงินลงทุนในสิทธิการเช่าอสังหาริมทรัพย์ตามมูลค่ายุติธรรม | *6* | - |  | - |  | 8,335,400 |  | 8,335,400 |
|  |  |  |  |  |  |  |  |  |
| ***ณ วันที่ 31 ธันวาคม 2567*** |  |  |  |  |  |  |  |  |
| เงินลงทุนที่แสดงด้วยมูลค่ายุติธรรม ผ่านกำไรหรือขาดทุน | *5* | - |  | 550,000 |  | - |  | 550,000 |
| เงินลงทุนในสิทธิการเช่าอสังหาริมทรัพย์ตามมูลค่ายุติธรรม | *6* | - |  | - |  | 8,679,800 |  | 8,679,800 |

เครื่องมือทางการเงินซึ่งซื้อขายในตลาดที่ไม่ได้ถูกพิจารณาว่ามีสภาพคล่องแต่ถูกประเมินค่าจากราคาตลาดที่มีการอ้างอิงไว้อย่างชัดเจน การเสนอราคาซื้อขายโดยผู้ค้าหรือแหล่งกำหนดราคาที่เป็นทางเลือกซึ่งได้รับการสนับสนุนจากข้อมูลที่สังเกตได้จะถูกจัดอยู่ในระดับ 2 เครื่องมือการเงินเหล่านี้ประกอบด้วยเงินฝากประจำ

เงินลงทุนในสิทธิการเช่าอสังหาริมทรัพย์ประมาณการมูลค่ายุติธรรมตามที่กล่าวไว้ในหมายเหตุประกอบงบ  
การเงินข้อ 6

ในระหว่างปีปัจจุบันไม่มีการโอนรายการระหว่างลำดับชั้นของมูลค่ายุติธรรม

1. **ภาระผูกพันกับกิจการที่ไม่เกี่ยวข้องกัน**

***ภาระผูกพันเกี่ยวกับรายจ่ายฝ่ายทุน***

ณ วันที่ 31 ธันวาคม 2568 กองทรัสต์มีภาระผูกพันจากสัญญาปรับปรุงอสังหาริมทรัพย์เป็นจำนวนเงิน 2 ล้านบาท*(31 ธันวาคม 2567: 3 ล้านบาท)*

***ภาระผูกพันเกี่ยวกับสัญญาบริการ***

ณ วันที่ 31 ธันวาคม 2567 และ 31 ธันวาคม 2568 กองทรัสต์มีภาระผูกพันที่จะต้องจ่ายค่าธรรมเนียมต่างๆ   
ตามเกณฑ์และเงื่อนไขที่กล่าวไว้ในหมายเหตุประกอบงบการเงินข้อ 12

***การค้ำประกัน***

ณ วันที่ 31 ธันวาคม 2568 กองทรัสต์มีหนังสือค้ำประกันซึ่งออกโดยธนาคารในนามกองทรัสต์เหลืออยู่  
เป็นจำนวนเงิน 22 ล้านบาท โดยออกให้แก่หน่วยงานราชการแห่งหนึ่งเพื่อค้ำประกันการใช้ไฟฟ้า

1. **เหตุการณ์ภายหลังรอบระยะเวลารายงาน**
   1. ในการประชุมคณะกรรมการบริษัทของผู้จัดการกองทรัสต์ เมื่อวันที่ 13 กุมภาพันธ์ 2569 คณะกรรมการได้มีมติอนุมัติการจัดสรรกำไรเป็นประโยชน์ตอบแทนสำหรับผลการดำเนินงาน ในอัตราหน่วยละ 0.1022 บาท   
      เป็นจำนวนเงิน 98.83 ล้านบาท โดยมีกำหนดจ่ายให้แก่ผู้ถือหน่วยทรัสต์ในเดือนมีนาคม 2569
   2. ในการประชุมคณะกรรมการบริษัทของผู้จัดการกองทรัสต์ เมื่อวันที่ 13 กุมภาพันธ์ 2569 คณะกรรมการได้มีมติลดทุนชำระแล้วของกองทรัสต์โดยลดมูลค่าของหน่วยทรัสต์ในอัตราหน่วยละ 0.0796 บาท   
      เป็นจำนวนเงิน 76.97 ล้านบาท โดยมีกำหนดจ่ายคืนเงินจากการลดทุนชำระแล้วให้แก่ผู้ถือหน่วยทรัสต์  
      ในเดือนมีนาคม 2569